सबसे लंबी दूरी के गोल का रिकॉर्ड बन सकता है, चिली लीग का मैच था
Argentine Goalkeeper Leandro Requena 101m Goal Video - लैटिन अमेरिका के चिली में टॉप डिवीजन फुटबॉल लीग में हैरतअंगेज गोल देखने को मिला। केब्रेसल टीम के अर्जेंटीना के गोलकीपर लिएंड्रो रिकेना ने अपने बॉक्स
लैटिन अमेरिका के चिली में टॉप डिवीजन फुटबॉल लीग में हैरतअंगेज गोल देखने को मिला। केब्रेसल टीम के अर्जेंटीना के गोलकीपर लिएंड्रो रिकेना ने अपने बॉक्स से ही बिना किसी मदद के दूसरे छोर पर बॉल पहुंचा दी और गोल दाग दिया। दूसरे शब्दों में कहें तो एक किक में बिना किसी को पास किए गोलकीपर ने गोल स्कोर किया।
चिली के स्पोर्ट्स चैनल TNT स्पोर्ट्स के मुताबिक, गोल ने 101 मीटर की दूरी तय की। अगर गिनीज वर्ल्ड रिकॉर्ड्स इसे वैरिफाई करता है तो यह गोल फुटबॉल इतिहास में सबसे लंबी दूरी के गोल के रिकॉर्ड को तोड़ देगा। केब्रेसल ने कोलो-कोलो को 3-1 से हराया।
दूसरी टीम का गोलकीपर बॉक्स के बाहर था 
मैच चिली की केब्रेसल और कोलो-कोलो टीम के बीच चल रहा था। केब्रेसल टीम 77वें मिनट में पहले से ही 2-0 से आगे चल रही थी। केब्रेसल के गोलकीपर लिएंड्रो रिकेना ने पेनल्टी बॉक्स से ही लंबा शॉट हिट किया। इस दौरान कोलो-कोलो टीम के गोलकीपर ब्राय कोर्टेस पेनल्टी बॉक्स के बाहर थे। बॉल आई और उनके सिर के ऊपर से उछलकर गोल में चली गई।
चिली फुटबॉल फेडरेशन भेजेगा ऑफिशियल्स 
गोल स्कोर करने वाले प्लेयर रेक्विना ने चिली के एक रेडियो शो में कहा - मैंने क्लब मैनेजर जुआन सिल्वा से पूछा कि क्या रिकॉर्ड बन सकता है। उन्होंने कहा- बिल्कुल। अब हम देखना चाहते हैं कि वास्तव में दूरी कितनी थी, चिली फुटबॉल फेडरेशन मैदान की लंबाई देखने के लिए ऑफिशियल्स को भेजेगा। पूरा फुटबॉल ग्राउंड 150 मीटर लंबा है।
मौजूदा वर्ल्ड रिकॉर्ड 96.01 मीटर का
स्पोर्ट्स से जुड़ी ये खबरें भी पढ़ सकते है...
लियोनल मेसी को अर्जेंटिना में डिनर करना पड़ा महंगा:होमटाउन रोसारियो में झलक पाने के लिए भीड़ उमड़ी, पुलिस फोर्स ने बचाया
अर्जेंटीना के स्टार फुटबॉलर लियोनल मेसी को अपने होमटाउन अर्जेंटीना के रोसारियो जाना महंगा पड़ गया। दरअसल मेसी सोमवार रात को अपने फॅमिली के साथ डिनर करने गए थे। लेकिन मेसी के शहर में होने की खबर फैल गई। देखते ही देखते लोगों का हुजूम मेसी को देखने के लिए पहुंच गया। मेसी अपना डिनर भी पूरा नहीं कर पाए और उन्हें अर्जेंटीना की सिक्योरिटी फोर्स ने निकाला। पढ़ें पूरी खबर
शूटिंग वर्ल्डकप में सरबजोत ने भारत को दिलाया पहला गोल्ड:10 मीटर एयर पिस्टल इवेंट के टॉप पर रहे, वरुण को कांस्य
हरियाणा के सरबजोत सिंह ने ISSF शूटिंग वर्ल्ड कप 2023 में गोल्ड मेडल जीता है। उन्होंने मध्य प्रदेश की राजधानी भोपाल में खेले जा रहे शूटिंग वर्ल्ड कप में बुधवार को 10 मीटर एयर पिस्टल इवेंट में शीर्ष स्थान हासिल किया। धीन गांव के रहने वाले किसान के बेटे सरबजोत ने अजरबैजान के रूस्लान लुनेव को 16-0 से हराया। पढ़ें पूरी खबर
लुंगी डांस पर झूमे कोहली, ग्राउंड में घुसा डॉगी:सूर्यकुमार का लगातार तीसरा गोल्डन डक; देखें भारत-ऑस्ट्रेलिया वनडे के टॉप मोमेंट्स
ऑस्ट्रेलिया ने भारत को तीसरे वनडे में 21 रन से हराकर सीरीज 2-1 से जीत ली। मैच में अहम 4 विकेट लेने वाले एडम जम्पा प्लेयर ऑफ द मैच रहे। वहीं सीरीज में 194 रन बनाने वाले ऑस्ट्रेलिया के मिचेल मार्श प्लेयर ऑफ द सीरीज रहे। इससे पहले ग्राउंड में डॉगी घुस आने के कारण 5 मिनट तक खेल रोकना पड़ा। पढ़ें पूरी खबर